
Text rozhodnutia
Súd: Krajský súd Bratislava Spisová značka: 8Scud/18/2014 Identifikačné číslo súdneho spisu: 1014201325 Dátum vydania rozhodnutia: 26. 02. 2015 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2015:1014201325.1 Uznesenie Krajský súd v Bratislave v právnej veci navrhovateľa: I. C., T.. XX.X.XXXX, H. H. X/XX, XXXX I., M. M., proti odporkyni: Sociálna poisťovňa - ústredie, so sídlom Ul. 29. augusta č. 8, 813 63 Bratislava, o povinnosť vrátiť neprávom vyplatený sirotský dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka C. D. svojím návrhom zo dňa 7.7.2014 žiadala preskúmať rozhodnutie odporkyne č. XXX XXX XXXX X zo dňa 18.6.2014, ktorým bola navrhovateľovi I. C., T.. XX.X.XXXX uložená povinnosť vrátiť neprávom vyplatenú sumu na sirotskom dôchodku. Novým rozhodnutím č. XXX XXX XXXX X zo dňa 13.2.2015 bolo napadnuté rozhodnutie zrušené a novým rozhodnutím č. XXX XXX XXXX X zo dňa 12.2.2015 bolo rozhodnuté o zastavení sirotského dôchodku. Týmto rozhodnutím plne vyhovela odvolaniu navrhovateľa. Podľa § 250o O.s.p., ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Pretože rozhodnutím č. XXX XXX XXXX X zo dňa 12.2.2015 bolo celkom vyhovené návrhu (odvolaniu) navrhovateľa, súd v zmysle § 250o O.s.p. konanie zastavil. O trovách konania súd rozhodol podľa § 146 ods. 1 písm. c/ O.s.p. /§ 250l ods. 2, § 246c O.s.p./. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2015:1014201325.1 (dáta aktuálne k 11. 11. 2026). Záväzné je znenie zverejnené súdom.




